### | | | | --- | --- | | | | | --- | | **Byråd** 24. juni 2020 Sagsnr. 710-2020-2967 Dok.nr. 710-2020-178874 Sagsbehandler DPLGRO | | 126.                Forslag til "Lokalplan nr. 404 Etageboliger på [adresse] i Hammel" - Åbent

###

|  |  |
| --- | --- |
| Tidl. politisk behandling | BY, 21.01.20, pkt. 5 |
| Forventet sagsgang | PU, ØK, BY, høring, PU, ØK, BY |
| Lovgrundlag | Planloven |

###

**SAGENS INDHOLD**

Byrådet skal i denne sag tage stilling til forslag til
”Lokalplan nr. 404 Etageboliger på [adresse] i Hammel og tillæg nr. 20 til
Kommuneplan 2017-29”. Planforslagene fremlægges efterfølgende i offentlig
høring.

Lokalplanen er igangsat med afsæt i en udarbejdet
helhedsplan for AL2boligs afdeling 156 på [adresse] i Hammel, der omfatter en
renovering af den eksisterende bebyggelse, og nedrivning af dele af
bygningsmassen, omdannelse af den eksisterende bygningsmasse samt en ny
bygning. Formålet med helhedsplanen er at skabe nye, gode, almene etageboliger
på en centralt beliggende grund i Hammel.

Lokalplanen skal endvidere at fastlægge placering, omfang og

udformning af ny bebyggelse samt at sikre, at bebyggelsen
tilpasses det omkringliggende område. Lokalplanen indeholder ud over boligerne,
parkering på terræn, et grønt fælles friareal øst for bebyggelsen, samt
etablering af vejadgang til et fremtidigt boligområde nord for
lokalplanområdet.

Lokalplanområdet, der omfatter et areal på ca. 5.700 m²,
ligger øst for Ester Thomsen. Lokalplanområdet afgrænses af karrébebyggelse med
boliger og mindre erhverv ved [adresse] mod nord, tæt-lav boliger mod øst,
[adresse] mod syd samt [adresse] mod vest.

Ved lokalplanens udarbejdelse er området udnyttet til
boliger i to til tre-etagers byggeri. Størstedelen af lokalplanområdet er
befæstet med asfalt som anvendes til parkeringsplads. Der er et grønt
fællesareal i den østlige ende af lokalplanområdet.

Den eksisterende bebyggelse på lokalplanområdet har
tidligere rummet Øster-vangsskolen i perioden ca. 1890-1987. Bebyggelsen blev
omdannet til boliger i 1999.

Bebyggelsen er i overensstemmelse med intentionerne for
[adresse] i Kommuneplan 2017-2029, der åbner for mulighederne for at skabe
et bymiljø med højere og tættere byggeri i midtbyen med forskellige
boligformer.

Byggeriet bidrager til Byrådets ønske, om at skabe en
varieret boligsammensætning, der samtidigt understøtter midtbyens
servicefunktioner.

**VURDERING**

Projektet består af renovering og ombygning af den
eksisterende bebyggelse ud mod Ester Thomsen. Den bagvedliggende bygningsmasse kan
med lokalplanen omdannes og udbygges i henholdsvis tre og fire etager, mens to
mindre bygninger på grunden fjernes.

Med projektet bevares den tidligere skolebygning ud mod
Ester Thomsen og hermed en del af [adresse] historie. Samtidigt fastholdes den
visuelle sammenhæng med resten af bebyggelsen langs med Ester Thomsen, som består
af ældre etageejendomme i rød tegl med 2-3 etager og biografen [adresse], der
også er opført i røde teglsten.

**ØKONOMI**

Vedtagelse af lokalplanen medfører isoleret set ikke direkte
afledte udgifter for Favrskov Kommune. Lokalplanområdet ligger i byzone og
forbliver i byzone ved endelig vedtagelse af lokalplanen.

Realisering af det almene boligprojekt inden for
lokalplanområdet vil forventeligt nødvendiggøre en kommunal kapitaltilførsel på
140.000 kr., der ydes som lån. Hertil vil der skulle ydes et kommunalt
grundkapitalindskud på 8-12 % af anskaffelsessummen til udvidelsen af
afdelingen, afhængig af boligernes størrelse og anvendelse. For et projekt som
omfatter en realisering af de samlede byggemuligheder i lokalplanen vil det
maksimale grundkapitalindskud forventeligt være på 1,1 mio. kr. eksklusive
eventuelle energitillæg.

Ud over det kommunale grundkapitalindskud påtager kommunen
sig en kommunal garanti for den del af lånet, som ligger ud over 60 % af
ejendommens værdi. Garantikravet opgøres først, når byggeriet er opført.

Der vil blive fremlagt en separat sag herom til politisk
behandling.

**INDDRAGELSE**

Borgerinddragelse og kommunikation om lokalplanforslaget
sker efter reglerne i planloven. Det er et selvstændigt mål med planloven, at
offentligheden i videst muligt omfang inddrages i planlægningsarbejdet.

Lokalplanforslaget skal efter godkendelse offentliggøres ved
annoncering på kommunens hjemmeside med en indsigelsesfrist, som Teknik og
Miljø anbefaler fastlagt til ti uger, da offentliggørelsen sker hen over
sommerferien.

**INDSTILLING**

Direktøren for Teknik og Miljø indstiller til Byrådet:

1.     At
”Forslag til lokalplan nr. 404 Etageboliger på [adresse] i Hammel og tillæg nr.
20 til Kommuneplan 2017-29” godkendes og fremlægges i offentlig høring i ti
uger.

***Planudvalget, 9. juni 2020:***

Fraværende:Ingen

Indstilles godkendt.

***Økonomiudvalget, 16. juni 2020:***

Fraværende:James Johansen

Indstilles godkendt.

**Bilag**

|  |  |
| --- | --- |
| Forslag til "Lokalplan nr. 404 Etageboliger på [adresse] i Hammel" | 710-2020-154498 |